Държавен вестник, бр. 6, 2014 г., стр. 53

БРОЙ  6	
Д Ъ Р Ж А В Е Н  В Е С Т Н И К 	
СТР.  53  
3. операторът на електропреносната мрежа 
организира информационен пункт, който поема 
задължението да разпространява информация към:
а) ръководството на МИЕТ и ДКЕВР;
б) ползвателите на преносната мрежа;
в) медиите;
4. всеки оператор на разпределителна мрежа 
организира информационен пункт, който поема 
задължението да разпространява информация към:
а) ръководството на МИЕТ и ДКЕВР;
б) ползвателите на разпределителната мрежа;
в) медиите;
5. всеки ползвател на преносната мрежа, 
участващ в плана за възстановяване, може да 
организира информационен пункт, който поема 
задължението да разпространява информация към:
а) административно-техническото ръководство;
б) медиите;
6. всеки ползвател на разпределителна мре-
жа може да организира информационен пункт, 
който поема задължението да разпространява 
информация към:
а) административно-техническото ръководство;
б) медиите;
7. информационните пунктове за външен 
информационен обмен трябва да бъдат органи-
зирани отделно от оперативните звена, които 
непосредствено ръководят възстановяването на 
електроенергийната система;
8. информационните пунктове за външен 
информационен обмен не носят отговорност 
за работата на електроенергийната система и 
дейностите по нейното възстановяване;
9. операторът на електропреносната мрежа 
и операторите на разпределителните мрежи 
самостоятелно решават докога да функционират 
техните информационни пунктове и информират 
съответните ползватели за своето решение;
10. операторът на електропреносната мрежа 
може да вземе решение по т. 9 при възстановя-
ване на свързана схема на преносната мрежа и 
захранване на не по-малко от 70 % от клиентите;
11. операторите на разпределителните мрежи 
могат да вземат решение по т. 9 при възстановя-
ване на свързана схема на съответната разпре-
делителна мрежа и захранване на не по-малко 
от 70 % от клиентите.
Г л а в а  ш е с т а
УПРАВЛЕНИЕ НА ЕЛЕКТРОЕНЕРГИЙ­НАТА 
СИСТЕМА В РЕАЛНО ВРЕМЕ
Раздел I
Управление на производствените мощности
Чл. 144. Основните задачи на оператора на 
електропреносната мрежа и на производителите, 
ползватели на преносната мрежа, отнасящи се 
до управлението на производствените мощности 
в реално време, са:
1. поддържане на баланса между потреблени-
ето и предоставянето на активна електрическа 
мощност при планираните стойности на честотата 
и планираните графици за междусистемните 
обмени по активна мощност;
2. поддържане на баланса между потребле-
нието и предоставянето на реактивна електри-
ческа мощност при планираните стойности на 
напреженията във възлите на преносната мрежа;
3. осигуряване на необходимите резерви от 
производствени мощности, които гарантират на-
деждността и качеството на паралелната работа 
и снабдяването на клиентите с електрическа 
енергия;
4. преодоляване на тесните места в пренос-
ната мрежа;
5. контрол на зададените графици за предос-
тавяне на електрическа мощност и производство 
на електроенергия.
Чл. 145. (1) Операторът на електропреносната 
мрежа управлява производствените мощности 
на производителите на електроенергия, съблю-
давайки спазването на сключените договори, в 
които е предвидено задължително изкупуване 
на част или на цялата произведена електриче-
ска енергия, като потвърждава графиците на 
производителите само ако те последователно 
са спазили задълженията:
1. за предоставяне на резерв и допълнителни 
услуги по договори с оператора на преносната 
мрежа;
2. по договори съгласно решение на комисията 
по чл. 21, ал. 1, т. 21 ЗЕ;
3. за изпълнение на доставки по други до-
говори.
(2) За спазване на баланса между произ-
водството и потреблението при излишък след 
изчерпване на заявките за балансиране надолу 
операторът на електропреносната мрежа приори-
тетно оставя в работа електропроизводствените 
мощности в следния порядък:
1. централите, предоставящи допълнителни 
услуги (първично регулиране, вторично регули-
ране, бърз третичен резерв), както и централи, 
използващи ВИ и разполагащи с техническа 
възможност за акумулиране на първичен енер-
гиен ресурс;
2. централите, чието бързо разтоварване може 
да доведе до неконтролируемост на технологичния 
процес на производство, водещо до значителни 
материални и финансови щети, както за произ-
водителя, така и за населението на страната, в 
т.ч. до загуба на човешки живот;
3. всички останали производители.
(3) Операторът на електропреносната мрежа 
приоритетно диспечира производителите на елек-
троенергия от ВИ при спазване на критериите 
за сигурност на ЕЕС и ал. 2.
Чл. 146. Процедури за управление:
1. операторът на електропреносната мрежа 
трябва да изпълнява задълженията си по чл. 145 
чрез издаване на диспечерски разпореждания, 
които включват и управляващи сигнали от не-
говите автоматични системи за управление, за:
а) поддържане баланса на активна мощност 
в приетите граници на системната грешка на 
контролния блок в съответствие с изискванията 
на ENTSO-E;